**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Седамнаесте посебне сједнице Народне скупштине Републике Српске,**

**одржане 16. и 17. децембра 2020. године**

Седамнаеста посебна сједница Народне скупштине Републике Српске одржана је 16. и 17. децембра 2020. године у Бањој Луци.

Предсједник Народне скупштине Републике Српске Недељко Чубриловић (у даљњем тексту: предсједник) отворио је засједање Седамнаесте посебне сједнице и констатовао да постоји кворум, те да су одсуство са сједнице најавили народни посланици: Мирела Кајкут Зељковић, Бранко Бутулија и Александар Фулурија.

На почетку сједнице предсједник је обавијестио присутне да ће се радити у пословнички предвиђеном радном времену и по препорукама Института за јавно здравство Републике Српске, а да ће *дан за гласање* бити по апсолвираним тачкама дневног реда.

Сједница је заказана на захтјев Владе Републике Српске, у складу са чланом 171 Пословника Народне скупштине Републике Српске.

У вези са приједлогом дневног реда Седамнаесте посебне сједнице није биле посланичке расправе, те су народни посланици усвојили предложени

**ДНЕВНИ РЕД**

1. Приједлог програма економских реформи Републике Српске за период 2021–2023. година, по хитном поступку;
2. Приједлог буџета Републике Српске за 2021. годину, по хитном поступку;
3. Приједлог закона о извршењу буџета Републике Српске за 2021. годину, по хитном поступку;
4. Приједлог закона о измјени и допунама Закона о играма на срећу, по хитном поступку;
5. Приједлог закона о допунама Закона о задуживању, дугу и гаранцијама Републике Српске, по хитном поступку;
6. Приједлог одлуке о износу гаранција које може издати Република Српска у 2021. години;
7. Приједлог одлуке о дугорочном задуживању Републике Српске у 2021. години;
8. Приједлог одлуке о краткорочном задуживању Републике Српске емисијом трезорских записа за 2021. годину;

*са* ***54 гласа ''за'', ниједним “против'' и 14 ''уздржаних''.***

Након тога се прешло на разматрање тачака дневног реда.

**Ад – 1: Приједлог програма економских реформи Републике Српске за период 2021–2023. година, по хитном поступку**

Прије давања ријечи предлагачу за уводно излагање по овој тачки дневног реда, Народна скупштина се изјаснила о захтјеву предсједника Владе да његово обраћање траје до 45 минута и исти је ***усвојен са 60 гласова ''за'', 2 ''против'' и 11 ''уздржаних''.***

У име предлагача уводно излагање по овој тачки дневног реда поднио је Радован Вишковић, предсједник Владе Републике Српске.

Прије преласка на расправу, Колегијум Народне скупштине одобрио је обраћање: Пери Ћорићу, директору Привредне коморе Републике Српске и Саши Тривићу, предсједнику Уније послодаваца Републике Српске.

У посланичкој расправи учествовали су: Перица Бундало, Миладин Станић, Душко Ивић, Споменка Стевановић, Игор Жунић, Јелена Тривић, Давор Шешић, Драшко Станивуковић, Обрен Марковић, Небојша Вукановић, Игор Црнадак, Драган Чавић, Наташа Кулашинац, Душица Шолаја, Срђан Мазалица, Милан Радовић, Миленко Вићановић, Гордана Видовић, Славко Глигорић, Недељко Гламочак, Ранка Перић Ромић, Зоран Видић, Жељка Стојичић, Милан Шврака, Дане Малешевић, Дражен Врховац, Мирко Совиљ, Валерија Лакић, Крсто Јандрић, Иванка Марковић, Томица Стојановић, Срђан Тодоровић, Љубиша Крунић и Милан Тубин.

Влада Републике Српске поднијела је амандмане који су постали саставни дио Приједлога програма.

Закључена је расправа.

Завршну ријеч по овој тачки дневног реда дао је Радован Вишковић, предсједник Владе Републике Српске.

*У* ***дану за гласање****,*17. децембра 2020. године, народни посланици усвојили су ***Одлуку о усвајању* *Програма економских реформи Републике Српске за период 2021–2023. година, са 46 гласова ''за'', 14 ''против'' и ниједним ''уздржаним''.***

**Ад – 2: Приједлог буџета Републике Српске за 2021. годину, по хитном поступку**

У име предлагача уводно излагање по овој тачки дневног реда поднијела је Зора Видовић, министар финансија.

Прије преласка на расправу, Колегијум Народне скупштине одобрио је обраћање у трајању до 10 минута Миломиру Савчићу, предсједнику Борачке организације Републике Српске.

У посланичкој расправи учествовали су: Милан Тубин, Сенад Братић, Јелена Тривић, Милан Радовић, Александар Главаш, Миладин Станић, Жељка Стојичић, Драшко Станивуковић, Душица Шолаја, Љубиша Крунић, Мара Милошевић, Недељко Гламочак, Томица Стојановић, Гордана Видовић, Небојша Вукановић, Дарко Бабаљ, Давор Шешић, Милан Шврака, Игор Црнадак и Игор Жунић.

Клуб посланика ПДП поднио је амандман.

Посланичка група Заједно за БиХ поднијела је три амандмана.

Закључена је расправа.

Завршну ријеч по овој тачки дневног реда дала је Зора Видовић, министар финансија.

*У* ***дану за гласање****,*17. децембра 2020. године, прије изјашњења о буџету, о предложеним амандманима се изјаснила Зора Видовић, министар финансија, и то:

амандман Клуба посланика ПДП – није прихваћен.

Након неприхватања амандмана од стране предлагача Приједлога буџета, Клуб посланика ПДП није тражио изјашњење по амандману.

По приједлогу амандмана Посланичке групе Заједно за БиХ, испред Владе као предлагача, изјаснила се Зора Видовић, министар финансија:

* амандман 1 – није прихваћен,
* амандман 2 – прихваћен и
* амандман 3 – прихваћен.

Након неприхватања амандмана 1 од стране предлагача Приједлога буџета, Посланичка група Заједно за БиХ није тражила изјашњење по амандману.

Након апсолвирања амандмана народни посланици ***усвојили су*** ***Одлуку о пријевременом ступању на снагу Одлуке о усвајању буџета Републике Српске за 2021. годину са 47 гласова ''за'', 13 ''против'' и ниједним ''уздржаним'' и Одлуку о усвајању буџета Републике Српске за 2021. годину са 47 гласова ''за'', 15 ''против'' и ниједним ''уздржаним''.***

**Ад – 3: Приједлог закона о извршењу буџета Републике Српске за 2021. годину, по хитном поступку**

У име предлагача уводно излагање поднијела је Зора Видовић, министар финансија.

У посланичкој расправи учествовали су: Небојша Вукановић, Миладин Станић и Александар Главаш.

Влада Републике Српске поднијела је амандман који је постао саставни дио Закона.

Закључена је расправа.

Завршну ријеч по овој тачки дневног реда дала је Зора Видовић, министар финансија.

*У* ***дану за гласање****,*17. децембра 2020. године, народни посланици ***усвојили су Одлуку о пријевременом ступању на снагу Закона о извршењу буџета Републике Српске за 2021. годину са 47 гласова ''за'', 13 ''против'' и 2 ''уздржана'' и Закон о извршењу буџета Републике Српске за 2021. годину са 46 гласова ''за'', 15 ''против'' и ниједним ''уздржаним''.***

**Ад-4: Приједлог закона о измјени и допунама Закона о играма на срећу, по хитном поступку**

У име предлагача уводно излагање поднијела је Зора Видовић, министар финансија.

У посланичкој расправи учествовали су: Милан Тубин, Драшко Станивуковић, Давор Шешић, Небојша Вукановић, Миладин Станић, Недељко Гламочак и Душко Ивић.

Клуб посланика СДС поднио је амандман.

Закључена је расправа.

Завршну ријеч по овој тачки дневног реда дала је Зора Видовић, министар финансија.

*У* ***дану за гласање****,*17. децембра 2021. године, прије изјашњења о Приједлогу закона, о предложеном амандману изјаснила се Зора Видовић, министар финансија, и то:

амандман Клуба посланика СДС – није прихваћен.

Након неприхватања амандмана од стране предлагача Приједлога закона, Клуб посланика СДС није тражио изјашњење по амандману.

Народни посланици ***су усвојили Закон о измјени и допунама Закона о играма на срећу са 46 гласова ''за'', 12 ''против'' и 2 ''уздржана''.***

**Ад-5: Приједлог закона о допунама Закона о задуживању, дугу и гаранцијама Републике Српске, по хитном поступку**

У име предлагача уводно излагање поднијела је Зора Видовић, министар финансија.

У посланичкој расправи учествовали су: Јелена Тривић, Небојша Вукановић, Душко Ивић и Игор Црнадак.

Закључена је расправа.

Завршну ријеч по овој тачки дневног реда дала је Зора Видовић, министар финансија.

*У* ***дану за гласање****,*17. децембра 2020. године, народни посланици ***усвојили*** ***су*** ***Закон о допунама Закона о задуживању, дугу и гаранцијама са 47 гласова ''за'', 13 ''против'' и 2 ''уздржана''.***

**Ад-6: Приједлог одлуке о износу гаранција које може издати Република Српска у 2021. години**

У име предлагача уводно излагање поднијела је Зора Видовић, министар финансија.

У посланичкој расправи учествовали су Миладин Станић и Небојша Вукановић.

Закључена је расправа.

Завршну ријеч по овој тачки дневног реда дала је Зора Видовић, министар финансија.

*У* ***дану за гласање****,*17. децембра 2020. године, народни посланици ***усвојили*** ***су*** ***Одлуку о износу гаранција које може издати Република Српска у 2021. години са 47 гласова ''за'', 11 ''против'' и 2 ''уздржана''.***

**Ад-7: Приједлог одлуке о дугорочном задуживању Републике Српске у 2021. години**

У име предлагача уводно излагање поднијела је Зора Видовић, министар финансија.

По овој тачки дневног реда није било посланичке расправе, тако да није било ни завршне ријечи.

*У* ***дану за гласање****,*17. децембра 2020. године, народни посланици ***усвојили су Одлуку о дугорочном задуживању Републике Српске у 2021. години са 47 гласова ''за'', 13 ''против'' и 2 ''уздржана''.***

**Ад-8: Приједлог одлуке о краткорочном задуживању Републике Српске емисијом трезорских записа за 2021. годину**

У име предлагача уводно излагање поднијела је Зора Видовић, министар финансија.

По овој тачки дневног реда није било посланичке расправе, тако да није било ни завршне ријечи.

*У* ***дану за гласање****,*17. децембра 2020. године, народни посланици ***усвојили су Одлуку о пријевременом ступању на снагу Одлуке о краткорочном задуживању Републике Српске емисијом трезорских записа за 2021. годину са 47 гласова ''за'', 12 ''против'' и 2 ''уздржана'' и Одлуку о краткорочном задуживању Републике Српске емисијом трезорских записа за 2021. годину са 47 гласова ''за'', 13 ''против'' и 2 ''уздржана''.***

У ***дану за гласање***, 17. децембра 2020. године, одсутни су били сљедећи народни посланици: Александар Фулурија, Бранко Бутулија, Соња Караџић Јовичевић, Максим Скоко, Горан Селак, Славко Глигорић, Љубиша Крунић, Миленко Вићановић, Драган Галић, Драшко Станивуковић, Јелена Тривић, Милан Радовић, Един Рамић, Дарко Бабаљ, Зоран Видић, Жељко Бабић, Игор Црнадак, Андреа Дорић, Ристо Марић и Крсто Јандрић.

Овим је окончан рад по дневном реду Седамнаесте посебне сједнице Народне скупштине Републике Српске.

Саставни дио овог записника је препис тонског записа Седамнаесте посебне сједнице Народне скупштине Републике Српске од 315 страница.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Небојша Згоњанин Недељко Чубриловић***